Hanna Mäntylä

Hanna Katariina Mäntylä (sündinud 19. septembril 1974 Lahtis) on Soome poliitik. Ta oli 29. maist 2015 kuni 25. augustini 2016 Soome sotsiaal- ja tervishoiuminister.

Mäntylä on ametilt noorsootöötaja. Ta on õppinud Lapi Ülikoolis sotsiaaltöö erialal.

2011. aasta Soome parlamendivalimistel kandideeris ta põlissoomlaste nimekirjas Eduskunna liikmeks ning osutus valituks. 2015. aasta Soome parlamendivalimistel kandideeris ta taas Eduskunda ning osutus samuti valituks. 29. maist 2015 kuni 25. augustini 2016 oli ta Soome sotsiaal- ja tervishoiuminister (Juha Sipilä valitsuses). Ta lahkus ministriametist isiklikel põhjustel ja jätkas parlamendiliikmena.

13. juunil 2017 lahkus ta koos 19 teise poliitikuga põlissoomlaste parteist.

21. juunil 2017 andis ta teada, et lahkub parlamendist, et asuda tööle Euroopa Nõukogu juures.

Kategooria:Soome poliitikud
Kategooria:Sündinud 1974